**«Біз дамысақ, Қазақстан да дамиды»**   
тәлімгерлер слеті

Қазақстан Республикасының Тәуелсіздік күні мерекесі қарсаңында Оқушылар сарайында «Біз дамысақ, Қазақстан да дамиды» атты салтанатты слет өткізілді. Слетқа қала мектептерінің аға тәлімгерлері мен жасұландықтар қатысты. Іс -шараның мақсаты – «Жас Ұлан» балалар мен жасөспірімдер ұйымы қызметінің белсенділігін арттыру, тәлімгерлер қоғамдастығын қалыптастыру, аға тәлімгерлердің мәртебесін көтеру.

№25, №10 орта мектептер мен №15 мектеп-лицейдің үгіт – насихат топтары «Жас Ұлан» ұйымының жұмысы жайында айтып өтті. Слетта тәлімгерлерге салтанатпен құрмет көрсетілді. Тәлімгер – балалар одағының аға басшысы, сондықтан тәлімгер атағын мақтанышпен және намыспен иелену қажет. Көзінде оты жанған, арттарынан кезекті жасұландықтарды ертуге дайын жас мамандар – Қайырқұл Азамат (қалалық гимназия), Айтқұл Ләйлім (№5 орта мектеп), Манаева Айгерім (№8 орта мектеп), Абдрахман Толғанай (№15 мектеп-лицей), Рахимова Мадина (№17 орта мектеп), Қуанышбаева Мөлдір (№24 орта мектеп), Сыздықова Индира (№2 мектеп-интернат), Смаханова Мадина (№3 интернат) «Жас Ұлан» ұйымы тәлімгерлер антын қабылдап, белсенді іске кірісті.

Салтанатты слет тәлімгерлер ұйымының болашағына үміт артқан патриоттық әнмен аяқталды.

